William Ruto
William Samoei Ruto (født 21. december 1966 i Sugoi, Kenya) er en kenyansk politiker, der har fungeret som Kenyas vicepræsident siden 2013.

Politisk karriere 
Han blev valgt ind i det kenyanske parlament i 1997 og var assisterende minister i præsidentens kontor fra 1998-2002, hvorefter han blev indenrigsminister. 

Han var fungerende præsident i oktober 2014, mens præsidenten Uhuru Kenyatta var involveret i en straffesag ved den Den Internationale Straffedomstol (ICC) i Haag. En sag, der senere blev droppet. 

Ruto blev sammen med fem andre i 2011 beskyldt for at deltage i uroligheder efter et valg i 2007, der medførte 1200 dræbte. Sagen blev droppet i 2016.

Præsidentvalget 2022 
Ifølge Wafula Chebukati, formand for Kenyas valgkommision, har Ruto vundet det kenyanske præsidentvalg 9. august 2022 med 7,18 mio. stemmer (50.49%) mod 6,94 mio. (48,85%) til Raila Odinga. To andre kandidater fik til sammen mindre end 1% af af stemmerne.

Resultatet bestrides dog af 4 ud af 7 medlemmer af valgkommisionen, men ifølge landets valglov kåres vinderen af kommisionens formand. Odinga har syv dage til at indbringe det for domstolene. Ruto står til at efterfølge  Uhuru Kenyatta, der har siddet i to perioder.

Referencer 

Politikere fra Kenya